CELEX: 32021R0237
Language: fi
Date: 2020-12-21 00:00:00
Title: Komission delegoitu asetus (EU) 2021/237, annettu 21 päivänä joulukuuta 2020, delegoiduissa asetuksissa (EU) 2015/2205, (EU) 2016/592 ja (EU) 2016/1178 vahvistettujen teknisten sääntelystandardien muuttamisesta tietyntyyppisiä sopimuksia koskevan määritysvelvollisuuden voimaantulopäivän osalta (ETA:n kannalta merkityksellinen teksti)

17.2.2021   
               
               
                  FI
               
               
                  Euroopan unionin virallinen lehti
               
               
                  L 56/6
               
            
         KOMISSION DELEGOITU ASETUS (EU) 2021/237,
         annettu 21 päivänä joulukuuta 2020,
         delegoiduissa asetuksissa (EU) 2015/2205, (EU) 2016/592 ja (EU) 2016/1178 vahvistettujen teknisten sääntelystandardien muuttamisesta tietyntyyppisiä sopimuksia koskevan määritysvelvollisuuden voimaantulopäivän osalta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon OTC-johdannaisista, keskusvastapuolista ja kauppatietorekistereistä 4 päivänä heinäkuuta 2012 annetun Euroopan parlamentin ja neuvoston asetuksen (EU) N:o 648/2012 (1) ja erityisesti sen 5 artiklan 2 kohdan,
         sekä katsoo seuraavaa:
         
                     (1)
                  
                  
                     Komission delegoiduissa asetuksissa (EU) 2015/2205 (2), (EU) 2016/592 (3) ja (EU) 2016/1178 (4) säädetään muun muassa mainittujen asetusten liitteissä lueteltuihin OTC-johdannaislajeihin liittyvien sopimusten määritysvelvollisuuden voimaantulopäivistä. Mainituissa asetuksissa säädetään määritysvelvollisuuden soveltamispäivän lykkäyksistä sellaisten OTC-johdannaissopimusten osalta, jotka on tehty samaan konserniin kuuluvien vastapuolten välillä, joista toinen vastapuoli on sijoittautunut kolmanteen maahan ja toinen vastapuoli unioniin. Kyseiset soveltamispäivän lykkäykset olivat tarpeen sen varmistamiseksi, että tällaisiin OTC-johdannaissopimuksiin ei sovellettu määritysvelvollisuutta ennen asetuksen (EU) N:o 648/2012 13 artiklan 2 kohdan mukaisen täytäntöönpanosäädöksen antamista.
                  
               
                     (2)
                  
                  
                     Vuoden 2018 jälkeen ei ole annettu asetuksen (EU) N:o 648/2012 13 artiklan 2 kohdan mukaista määritysvelvollisuutta koskevaa täytäntöönpanosäädöstä. Määritysvelvollisuuden soveltamista OTC-johdannaissopimuksiin, jotka on tehty samaan konserniin kuuluvien vastapuolten välillä, joista toinen vastapuoli on sijoittautunut kolmanteen maahan ja toinen vastapuoli on sijoittautunut unioniin, on sen vuoksi lykätty komission delegoidulla asetuksella (EU) 2019/667 (5) joko 21 päivään joulukuuta 2020 tai kyseisten täytäntöönpanosäädösten hyväksymiseen saakka. Huolimatta ponnisteluista analysoida sellaisia kolmansien maiden lainkäyttöalueita, joiden osalta tällainen täytäntöönpanosäädös voi olla perusteltu, määritysvelvollisuudesta ei ole vielä annettu asetuksen (EU) N:o 648/2012 13 artiklan 2 kohdan mukaista täytäntöönpanosäädöstä. Määritysvelvollisuuden soveltamista kyseisiin sopimuksiin olisi sen vuoksi lykättävä edelleen, jotta vältetään tahattomat haitalliset taloudelliset vaikutukset, joita vapautuksen voimassaolon päättyminen aiheuttaisi unionin yrityksille.
                  
               
                     (3)
                  
                  
                     Yhdistyneestä kuningaskunnasta tuli kolmas maa 1 päivänä helmikuuta 2020, ja unionin oikeutta lakataan soveltamasta Yhdistyneeseen kuningaskuntaan ja Yhdistyneessä kuningaskunnassa 31 päivänä joulukuuta 2020. Asetuksessa (EU) N:o 648/2012 säädetyssä määritysvelvoitteessa ei kuitenkaan oteta huomioon mahdollisuutta, että jokin jäsenvaltio eroaa unionista. Delegoiduissa asetuksissa (EU) 2015/2205, (EU) 2016/592 ja (EU) 2016/1178 säädetään, minä päivinä tiettyihin OTC-johdannaislajeihin liittyvien sopimusten määritysvelvollisuus tulee voimaan. Lisäksi mainituissa asetuksissa vahvistetaan eri päivät sen mukaan, mihin ryhmään kyseisten sopimusten vastapuoli kuuluu. Vastapuolet eivät pysty ennustamaan, millaiseksi Yhdistyneeseen kuningaskuntaan sijoittautuneen vastapuolen asema muuttuu tai missä määrin kyseinen vastapuoli voi jatkaa tiettyjen palvelujen tarjoamista unioniin sijoittautuneille vastapuolille. Niihin OTC-johdannaissopimusten osapuoliin, joiden vastapuolet ovat sijoittautuneet Yhdistyneeseen kuningaskuntaan, kohdistuvat ongelmat ovat sen vuoksi suoraa seurausta tapahtumasta, johon ne eivät voi vaikuttaa ja joka voi saattaa ne epäedulliseen asemaan verrattuna muihin vastapuoliin unionissa.
                  
               
                     (4)
                  
                  
                     Tämän tilanteen korjaamiseksi vastapuolet voivat haluta uusia sopimuksensa korvaamalla Yhdistyneeseen kuningaskuntaan sijoittautuneen vastapuolen jäsenvaltioon sijoittautuneella vastapuolella. Jos Yhdistyneen kuningaskunnan unionista eroamisen vuoksi päätetään korvata Yhdistyneeseen kuningaskuntaan sijoittautunut vastapuoli unioniin sijoittautuneella uudella vastapuolella, korvaaminen voi käynnistää määritysvelvollisuuden, jos se tapahtuu päivänä, jona määritysvelvollisuus tulee voimaan kyseisen tyyppisen sopimuksen osalta, tai sen jälkeen. Tämän vuoksi osapuolten on ehkä määritettävä kyseinen sopimus keskusvastapuolessa, jolle on myönnetty toimilupa tai tunnustus määritystä varten. Koska keskusvastapuolessa määritettyihin sopimuksiin sovelletaan eri vakuusjärjestelmää kuin muiden kuin keskusvastapuolen määrittämiin sopimuksiin, määritysvelvollisuuden käyttöönotto voisi pakottaa tietyt vastapuolet lopettamaan transaktiot, mikä jättää tiettyjä riskejä suojaamatta. Jotta voidaan varmistaa markkinoiden moitteeton toiminta ja tasapuoliset toimintaedellytykset unioniin sijoittautuneiden vastapuolten välillä, vastapuolten olisi voitava korvata Yhdistyneeseen kuningaskuntaan sijoittautuneet vastapuolet vastapuolilla, jotka ovat sijoittautuneet johonkin jäsenvaltioon ilman että määritysvelvollisuus käynnistyy.
                  
               
                     (5)
                  
                  
                     Lisäksi vastapuolille olisi annettava riittävästi aikaa korvata Yhdistyneeseen kuningaskuntaan sijoittautuneet vastapuolet. Sen vuoksi olisi lykättävä päivää, josta alkaen määritysvelvollisuus voidaan käynnistää kyseisten sopimusten uudistamisen osalta.
                  
               
                     (6)
                  
                  
                     Asetusta (EU) N:o 648/2012 on muutettu Euroopan parlamentin ja neuvoston asetuksella (EU) 2019/834 (6). Tämän muutoksen vuoksi ei ole enää tarpeen määrittää tiettyjä OTC-johdannaissopimuksia, jotka on tehty ennen määritysvelvollisuuden voimaantuloa. Ei myöskään ole enää tarpeen vahvistaa asetuksen (EU) N:o 648/2012 4 artiklassa tarkoitettujen OTC-johdannaissopimusten lyhimpiä mahdollisia jäljellä olevia voimassaoloaikoja. Delegoiduissa asetuksissa (EU) 2015/2205, (EU) 2016/592 ja (EU) 2016/1178 ei sen vuoksi pitäisi enää vahvistaa lyhimpiä mahdollisia jäljellä olevia voimassaoloaikoja.
                  
               
                     (7)
                  
                  
                     Delegoituja asetuksia (EU) 2015/2205, (EU) 2016/592 ja (EU) 2016/1178 olisi muutettava.
                  
               
                     (8)
                  
                  
                     Tämä asetus perustuu teknisten sääntelystandardien luonnokseen, jonka Euroopan arvopaperimarkkinaviranomainen (ESMA) on toimittanut komissiolle.
                  
               
                     (9)
                  
                  
                     Muutokset delegoituihin asetuksiin (EU) 2015/2205, (EU) 2016/592 ja (EU) 2016/1178 ovat vähäisiä mukautuksia voimassa olevaan sääntelykehykseen. Koska muutokset ovat hyvin suppea-alaisia ja asia on kiireellinen, olisi erittäin suhteetonta, että ESMA järjestäisi avoimia julkisia kuulemisia tai analyyseja niihin mahdollisesti liittyvistä kustannuksista ja hyödyistä. Samoista syistä ESMA ei ole kuullut Euroopan parlamentin ja neuvoston asetuksen (EU) N:o 1095/2010 (7) 37 artiklalla perustettua arvopaperimarkkina-alan osallisryhmää, jolle on ilmoitettu asiasta.
                  
               
                     (10)
                  
                  
                     On tarpeen taata markkinatoimijoille mahdollisimman nopeasti oikeusvarmuus, jotta ne voivat valmistautua asianmukaisesti niiden asetuksen (EU) N:o 648/2012 vaatimusten noudattamiseen, joiden soveltamiseen tämä asetus vaikuttaa, erityisesti niiden vaatimusten osalta, joihin nykyisin sovellettavan määräajan päättyminen on nopeasti lähenemässä. Tämän asetuksen olisi sen vuoksi tultava voimaan kiireellisesti,
                  
               ON HYVÄKSYNYT TÄMÄN ASETUKSEN:
         
            1 artikla
            Delegoidun asetuksen (EU) 2015/2205 muuttaminen
            Muutetaan delegoitu asetus (EU) 2015/2205 seuraavasti:
            
                        1)
                     
                     
                        Muutetaan 3 artikla seuraavasti:
                        
                                    a)
                                 
                                 
                                    Korvataan 2 kohdan ensimmäisen alakohdan a alakohta seuraavasti:
                                    
                                                ”a)
                                             
                                             
                                                30 päivänä kesäkuuta 2022, jos asetuksen (EU) N:o 648/2012 4 artiklan soveltamiseksi ei ole annettu mainitun asetuksen 13 artiklan 2 kohdan nojalla vastaavuuspäätöstä, joka kattaa tämän asetuksen liitteessä tarkoitetut OTC-johdannaissopimukset kyseisen kolmannen maan osalta;”.
                                             
                                          
                              
                                    b)
                                 
                                 
                                    Lisätään 3 kohta seuraavasti:
                                    
                                       ”3.   Poiketen siitä, mitä 1 ja 2 kohdassa säädetään, määritysvelvollisuus tulee liitteessä esitettyä OTC-johdannaislajia koskevien sopimusten osalta voimaan 18 päivänä helmikuuta 2022, kun seuraavat edellytykset täyttyvät:
                                       
                                                   a)
                                                
                                                
                                                   määritysvelvollisuutta ei ole otettu käyttöön 18 päivään helmikuuta 2021 mennessä;
                                                
                                             
                                                   b)
                                                
                                                
                                                   sopimukset on uusittu ainoana tarkoituksena korvata Yhdistyneeseen kuningaskuntaan sijoittautunut vastapuoli johonkin jäsenvaltioon sijoittautuneella vastapuolella.”
                                                
                                             
                                 
                              
                  
                        2)
                     
                     
                        Kumotaan 4 artikla.
                     
                  
         
            2 artikla
            Delegoidun asetuksen (EU) 2016/592 muuttaminen
            Muutetaan delegoitu asetus (EU) 2016/592 seuraavasti:
            
                        1)
                     
                     
                        Muutetaan 3 artikla seuraavasti:
                        
                                    a)
                                 
                                 
                                    Korvataan 2 kohdan ensimmäisen alakohdan a alakohta seuraavasti:
                                    
                                                ”a)
                                             
                                             
                                                30 päivänä kesäkuuta 2022, jos asetuksen (EU) N:o 648/2012 4 artiklan soveltamiseksi ei ole annettu mainitun asetuksen 13 artiklan 2 kohdan nojalla vastaavuuspäätöstä, joka kattaa tämän asetuksen liitteessä tarkoitetut OTC-johdannaissopimukset kyseisen kolmannen maan osalta;”.
                                             
                                          
                              
                                    b)
                                 
                                 
                                    Lisätään 3 kohta seuraavasti:
                                    
                                       ”3.   Poiketen siitä, mitä 1 ja 2 kohdassa säädetään, määritysvelvollisuus tulee liitteessä esitettyä OTC-johdannaislajia koskevien sopimusten osalta voimaan 18 päivänä helmikuuta 2022, kun seuraavat edellytykset täyttyvät:
                                       
                                                   a)
                                                
                                                
                                                   määritysvelvollisuutta ei ole otettu käyttöön 18 päivään helmikuuta 2021 mennessä;
                                                
                                             
                                                   b)
                                                
                                                
                                                   sopimukset on uusittu ainoana tarkoituksena korvata Yhdistyneeseen kuningaskuntaan sijoittautunut vastapuoli johonkin jäsenvaltioon sijoittautuneella vastapuolella.”
                                                
                                             
                                 
                              
                  
                        2)
                     
                     
                        Kumotaan 4 artikla.
                     
                  
         
            3 artikla
            Delegoidun asetuksen (EU) 2016/1178 muuttaminen
            Muutetaan delegoitu asetus (EU) 2016/1178 seuraavasti:
            
                        1)
                     
                     
                        Muutetaan 3 artikla seuraavasti:
                        
                                    a)
                                 
                                 
                                    Korvataan 2 kohdan ensimmäisen alakohdan a alakohta seuraavasti:
                                    
                                                ”a)
                                             
                                             
                                                30 päivänä kesäkuuta 2022, jos asetuksen (EU) N:o 648/2012 4 artiklan soveltamiseksi ei ole annettu mainitun asetuksen 13 artiklan 2 kohdan nojalla vastaavuuspäätöstä, joka kattaa tämän asetuksen liitteessä tarkoitetut OTC-johdannaissopimukset kyseisen kolmannen maan osalta;”.
                                             
                                          
                              
                                    b)
                                 
                                 
                                    Lisätään 3 kohta seuraavasti:
                                    
                                       ”3.   Poiketen siitä, mitä 1 ja 2 kohdassa säädetään, määritysvelvollisuus tulee liitteessä esitettyä OTC-johdannaislajia koskevien sopimusten osalta voimaan 18 päivänä helmikuuta 2022, kun seuraavat edellytykset täyttyvät:
                                       
                                                   a)
                                                
                                                
                                                   määritysvelvollisuutta ei ole otettu käyttöön 18 päivään helmikuuta 2021 mennessä;
                                                
                                             
                                                   b)
                                                
                                                
                                                   sopimukset on uusittu ainoana tarkoituksena korvata Yhdistyneeseen kuningaskuntaan sijoittautunut vastapuoli johonkin jäsenvaltioon sijoittautuneella vastapuolella.”
                                                
                                             
                                 
                              
                  
                        2)
                     
                     
                        Kumotaan 4 artikla.
                     
                  
         
            4 artikla
            Voimaantulo
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         
         
            Tehty Brysselissä 21 päivänä joulukuuta 2020.
            
               
                  Komission puolesta
               
               Ursula VON DER LEYEN
               
                  Puheenjohtaja
               
            
         
         
            (1)  EUVL L 201, 27.7.2012, s. 1.
         
            (2)  Komission delegoitu asetus (EU) 2015/2205, annettu 6 päivänä elokuuta 2015, Euroopan parlamentin ja neuvoston asetuksen (EU) N:o 648/2012 täydentämisestä määritysvelvollisuutta koskevilla teknisillä sääntelystandardeilla (EUVL L 314, 1.12.2015, s. 13).
         
            (3)  Komission delegoitu asetus (EU) 2016/592, annettu 1 päivänä maaliskuuta 2016, Euroopan parlamentin ja neuvoston asetuksen (EU) N:o 648/2012 täydentämisestä määritysvelvollisuutta koskevilla teknisillä sääntelystandardeilla (EUVL L 103, 19.4.2016, s. 5).
         
            (4)  Komission delegoitu asetus (EU) 2016/1178, annettu 10 päivänä kesäkuuta 2016, Euroopan parlamentin ja neuvoston asetuksen (EU) N:o 648/2012 täydentämisestä määritysvelvollisuutta koskevilla teknisillä sääntelystandardeilla (EUVL L 195, 20.7.2016, s. 3).
         
            (5)  Komission delegoitu asetus (EU) 2019/667, annettu 19 päivänä joulukuuta 2018, delegoidun asetuksen (EU) 2015/2205, delegoidun asetuksen (EU) 2016/592 ja delegoidun asetuksen (EU) 2016/1178 muuttamisesta tiettyjen OTC-johdannaissopimusten määritysvelvollisuuden soveltamispäivien lykkäystä koskevien määräaikojen pidentämiseksi (EUVL L 113, 29.4.2019, s. 1).
         
            (6)  Euroopan parlamentin ja neuvoston asetus (EU) 2019/834, annettu 20 päivänä toukokuuta 2019, asetuksen (EU) N:o 648/2012 muuttamisesta määritysvelvollisuuden, määritysvelvollisuuden keskeyttämisen, raportointivaatimusten, sellaisten OTC-johdannaissopimusten riskienpienentämistekniikoiden, joille ei ole tehty keskusvastapuolimääritystä, kauppatietorekisterien rekisteröinnin ja valvonnan sekä kauppatietorekistereitä koskevien vaatimusten osalta (EUVL L 141, 28.5.2019, s. 42).
         
            (7)  Euroopan parlamentin ja neuvoston asetus (EU) N:o 1095/2010, annettu 24 päivänä marraskuuta 2010, Euroopan valvontaviranomaisen (Euroopan arvopaperimarkkinaviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/77/EY kumoamisesta (EUVL L 331, 15.12.2010, s. 84).